C 167 A/4
FI
Euroopan unionin virallinen lehti
21.4.2022
4.
VALINTAMENETTELY
4.1 Yhteenveto kilpailumenettelyistä Kilpailussa on seuraavat vaiheet: — hakeminen (ks. kohta 4.3.1 jäljempänä) — monivalintakokeet: kielellistä, numeerista ja abstraktia päättelykykyä mittaavat kokeet ja kielen ymmärtämistä mittaavat kokeet (ks. kohta 4.3.2 jäljempänä) — osallistumisedellytysten tarkistaminen (ks. kohta 4.3.3 jäljempänä) — arviointikeskusvaihe: kokeet yleisten kompetenssien arvioimiseksi (case-tehtävä ja kompetensseja kartoittava haastattelu) ja alakohtainen koe (ks. kohta 4.3.4 jäljempänä) — todistusasiakirjojen tarkistaminen ja varallaololuettelojen laatiminen (ks. kohta 4.3.5 jäljempänä).
Kokeiden suoritustapa (etäyhteydellä / paikan päällä) sekä muut tarvittavat yksityiskohdat ja ohjeet täsmennetään kutsukirjeissä.
Hakijan on itse varattava aika monivalintakokeita ja case-tehtävää varten EPSOn antamia ohjeita noudattaen.
EPSO tarjoaa yleensä useita vaihtoehtoisia päivämääriä monivalintakokeita varten ja yhden päivämäärän case-tehtävää varten.
Koeaika pitää varata ja kokeet suorittaa tietyn määräajan kuluessa.
Jos kokeet järjestetään paikan päällä, EPSO varmistaa, että koeolosuhteet ovat toimivaltaisten terveysviranomaisten (Euroopan tautienehkäisy- ja -valvontakeskus, muut kansainväliset, eurooppalaiset ja kansalliset viranomaiset) suositusten mukaiset.
4.2 Tässä kilpailussa käytettävät kielet 4.2.1 Kielitaitovaatimukset Tähän kilpailuun osallistuvalla hakijalla on oltava molemmat seuraavista: a) perusteellinen taito (taso C2) yhdessä seuraavista kielistä: viro, kroaatti, italia, hollanti, puola tai portugali, jäljempänä ”kieli 1”; b) riittävä englannin tai ranskan taito (vähintään taso B2), jäljempänä ”kieli 2”.
Edellä mainittuja vähimmäistasoja sovelletaan kaikkiin hakemuslomakkeessa mainittuihin kielitaidon osa-alueisiin (puhuminen, kirjoittaminen, luetun ymmärtäminen ja kuullun ymmärtäminen).
Nämä osa-alueet vastaavat kieliä koskevassa yhteisessä eurooppalaisessa viitekehyksessä mainittuja kielitaidon osa-alueita.
Tämän kilpailun kieliä koskevissa vaatimuksissa otetaan huomioon Euroopan parlamentin, EU:n neuvoston, Euroopan komission, unionin tuomioistuimen, Euroopan talous- ja sosiaalikomitean ja alueiden komitean kielipalvelujen hallintoavustajien tehtävien luonne.
Kielen 1 kielivaihtoehdot ovat niiden toimielinten kääntämisestä tai lainsäädännön valmistelusta vastaavien yksiköiden kohdekielet, joiden tekstejä käsitellään.
Tästä syystä kielipalvelujen hallintoavustajilta edellytetään kielen 1 perusteellista taitoa (taso C2), jotta he voivat käsitellä monimutkaisia tekstejä (joista osa on luonteeltaan oikeudellisia), jotka on laadittu kyseisellä kielellä tai käännetty sille.
Kyseisten yksiköiden käsittelemät asiakirjat on useimmiten laadittu joko englanniksi (esimerkiksi Euroopan parlamentissa, EU:n neuvostossa tai Euroopan komissiossa) tai ranskaksi (unionin tuomioistuimessa).
Tämän kilpailun perusteella palvelukseen otettavien henkilöiden on palvelukseen ottavasta toimielimestä riippuen hyödynnettävä tällaisia asiakirjoja, kun he käsittelevät kielellä 1 kirjoitettuja asiakirjoja.